‘La Ruta de la Seda’ arriba al Teatre Romà de Sagunt
13 d’agost 2018

![](/media/iano3cuw/81_c_ruta-de-la-seda_01.jpg)  

 Capella de Ministrers recrearà el viatge musical _La Ruta de la Seda_ demà dimarts, 14 d'agost, a les 22.30 h en el Teatre Romà de Sagunt. Un concert projecció internacional, davall la direcció de Carles Magraner, que a través del diàleg entre cultures va trobar la forma de transmetre coneixements. El preu de l'entrada oscil·la entre els 10 i 14 euros.

  

_La Ruta de la Seda_ és un dels èxits més significatius de la història de les civilitzacions. Per la gran ruta de la seda circulaven les cultures, els valors espirituals, les idees religioses... Recrear este viatge musical és una tasca apassionant que solament es pot realitzar des de la humilitat que promou tanta grandesa i diversitat musicals.

  

Un superb espectacle en el qual músics valencians fonen els seus acords i veus per a evocar el so de la seda. Capella de Ministrers treballa en la recuperació del patrimoni musical, amb més de 30 anys d'experiència, a través de concerts, discos i recopilatoris.

  

*   [](http://www.facebook.com/sharer.php?u=https://aytosagunto.es/va/actualitat/la-ruta-de-la-seda-arriba-al-teatre-roma-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-ruta-de-la-seda-arriba-al-teatre-roma-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-ruta-de-la-seda-arriba-al-teatre-roma-de-sagunt/ "Linked In")
*   [](mailto:?body=https://aytosagunto.es/va/actualitat/la-ruta-de-la-seda-arriba-al-teatre-roma-de-sagunt/)